কটকে ট্রেন দুর্ঘটনায় মৃত বাংলার যুবক

ওয়েবডেস্ক: রবিবার কটকে নিরুগুন্দির কাছে কামাক্ষ্যা এক্সপ্রেস লাইনচ্যুত হয়। ওই দুর্ঘটনায় মৃত্যু হয়েছে বাংলার যুবক শুভঙ্কর রায়ের। তিনি বেঙ্গালুরু থেকে বাড়ি ফিরছিলেন। ওই ঘটনায় আলিপুরদুয়ারের ওই যুবকের বাড়িতে শোকের ছায়া নেমে আসে। এদিন বেলা ১১টা ৫৪ মিনিটে বেঙ্গালুরু কামাক্ষ্যা সুপারফাস্ট এক্সপ্রেসের ১১টি কোচ কটকে লাইনচ্যুত হয়। ঘটনায় জখমদের স্থানীয় এসসিবি মেডিক্যাল কলেজে ও হাসপাতালে ভর্তি করা হয়েছে।

ওই ডাউন লাইন দিয়ে হাওড়া-চেন্নাই রুটে ট্রেন চলাচল করে। দুর্ঘটনার পর ওই লাইনের পাঁচটি ট্রেন ডাইভার্ট করে দেওয়া হয়। তার মধ্যে ছিল ধৌলি এক্সপ্রেস, নীলাচল এক্সপ্রেস, পুরুলিয়া এক্সপ্রেস।

আরও পড়ুন: ফের ট্রেন দুর্ঘটনা! লাইনচ্যুত কামাখ্যা এক্সপ্রেসের বগি!